दुष्कर्म हत्या के आरोपी आशु की मां को जेल भेजा
सादुलशहर: दुष्कर्म हत्या का मामला
भास्कर संवाददाता|श्रीगंगानगर/ सादुलशहर
सादुलशहरमेंछह साल की मासूम से दुष्कर्म कर हत्या करने के आरोपी हेमंत उर्फ आशु की मां कांता सोनी को भी जेल भेज दिया गया है। पुलिस ने उसे आशु का सहयोग करने और घटना से जुड़े साक्ष्य छिपाने के आरोप में गिरफ्तार किया था। मंगलवार को कांता को कोर्ट में पेश किया गया, जहां उसे जज ने जेल भेजने के आदेश दिए। मुकदमे की अगली सुनवाई दो जनवरी को किया जाना तय किया गया है। मुख्य आरोपी आशु सोनी को पूर्व में ही गिरफ्तार कर लिया गया था। सोमवार को बच्ची के परिजनों ने एसपी राहुल कोटोकी को ज्ञापन सौंपकर मुकदमे में अन्य लोगों की गिरफ्तारी की मांग की थी। तब पुलिस ने सोमवार को आशु की मां को भी गिरफ्तार किया था।
आशु के पिता मनोहर सोनी और बहन को मंगलवार को पूछताछ पूरी हो जाने के बाद छोड़ दिया गया। सीओ बच्चनसिंह के अनुसार मुख्य आरोपी आशु के पिता और बहन दोषी नहीं पाए गए। इसलिए उन्हें एक बार क्लीन चिट दी गई है। वहीं, मुकदमे की गहनता से जांच कर शीघ्र ही चार्जशीट पेश करने की तैयारी की जा रही है।
(विस्तृतसमाचार पेज 4 पर भी पढ़े)
श्रीगंगानगर. सादुलशहर में बच्ची से दुष्कर्म कर हत्या के आरोपी आशु सोनी की मां कांता सोनी को सह अभियुक्त के रूप में कोर्ट में पेश करने ले जाते पुलिसकर्मी।
पिता और बहन को दी क्लीन चिट, दोनों को छाेड़ा
hin_Deva awa_Deva bho_Deva hin_Deva hin_Deva hne_Deva hin_Deva hin_Deva